**D I S P O Z I Ț I A**

**nr. 285 din 13 iulie 2022**

**privind aprobarea comisiei de concurs/examen și a comisiei de soluționare a contestațiilor pentru ocuparea** **a** **0,5 post vacant pe durată nedeterminată,** **de medic specialist confirmat în pneumologie la Spitalul Clinic de Pneumoftiziologie ”Leon Daniello ”Cluj-Napoca**

Președintele Consiliului Județean Cluj,

Văzând referatul nr. 27862 din 07.07.2022 al Compartimentului Managementul Unităților de Asistență Medicală, prin care se propune aprobarea comisiei de concurs/examen și a comisiei de soluționare a contestațiilor pentru ocuparea a 0,5 post vacant pe durată nedeterminată, de medic specialist confirmat în specialitatea pneumologie la Spitalul Clinic de Pneumoftiziologie ”Leon Daniello” Cluj-Napoca ;

Având în vedere :

* adresa Spitalului Clinic de Pneumoftiziologie ”Leon Daniello” Cluj-Napoca nr. 418/392/2022, înregistrată la Consiliul Județean Cluj sub nr. 21504 din 26.05.2022, prin care s-a solicitat aprobarea scoaterii la concurs a 0,5 post vacant pe durată nedeterminată, de medic specialist confirmat în specialitatea pneumologie, la Spitalul Clinic de Pneumoftiziologie ”Leon Daniello” Cluj-Napoca, prin publicare în revista ”Viața Medicală”;
* adresa Spitalului Clinic de Pneumoftiziologie ”Leon Daniello” Cluj-Napoca nr. 531 din 04.07.2022 înregistrată la Consiliul Județean Cluj sub nr. 27.368 din 05.07.2022 prin care s-a solicitat desemnarea reprezentantului Consiliului Județean Cluj în comisia de concurs/examen constituită pentru a 0,5 post vacant pe durată nedeterminată, de medic specialist confirmat în specialitatea pneumologie la Spitalul Clinic de Pneumoftiziologie ”Leon Daniello” Cluj-Napoca;
* adresele Spitalului Clinic de Pneumoftiziologie ”Leon Daniello” Cluj-Napoca nr.539/11.07.2022 și 540/11.07.2022 înregistrate la Consiliul Județean Cluj sub nr. 28354/2022 și 28355/2022 prin care s-a propus componența comisiei de concurs/examen și componența comisiei de soluționare a contestațiilor pentru ocuparea unui a 0,5 post vacant pe durată nedeterminată, de medic specialist confirmat în specialitatea pneumologie ;

 Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 174/2018 pentru aprobarea Structurii organizatorice, a Organigramei, a Statului de funcții și a Regulamentului de organizare

și funcționare pentru Spitalul Clinic de Pneumoftiziologie ”Leon Daniello” Cluj-Napoca, cu modificările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**DISPUNE:**

**Art. 1.** Se aprobă constituirea comisiei de concurs/examen pentru ocuparea a 0,5 post vacant pe durată nedeterminată, de medic specialist confirmat în specialitatea pneumologiela Spitalul Clinic de Pneumoftiziologie ”Leon Daniello” Cluj-Napoca, în următoarea componență:

**Președinte** :

Dr. Păduraru Liliana-Mariana - medic primar, în specialitatea pneumologie

**Membrii** :

Dr.Motoc Nicoleta-Ștefania - medic primar, în specialitatea pneumologie ;

Dr.Gergely-Domokos-Hancu Bianca - medic primar, în specialitatea pneumologie ; reprezentant al Colegiului Medicilor Cluj ;

Neamțu Daniela -Carmen - consilier, reprezentant al Consiliului Județean Cluj;

Dr. Lăpușan Daniela-Luminița -medic primar în specialitatea epidemiologie, reprezentant al Direcției de Sănătate Publică Cluj ;

**Secretar** :

Dr.Bâlc-Rusu Gabriela - medic specialist în specialitatea pneumologie ;

**Art. 2.** Se aprobă constituirea comisiei de soluționare a contestațiilor pentru ocuparea a 0,5 post vacant pe durată nedeterminată, de medic specialist confirmat în specialitatea pneumologie la Spitalul Clinic de Pneumoftiziologie ”Leon Daniello” Cluj-Napoca, în următoarea componență:

**PREȘEDINTE:**

 Conf. dr. Man Milena-Adina - director medical, Spitalul Clinic de Pneumoftiziologie ”Leon Daniello” Cluj-Napoca;

**MEMBRI:**

Dr. Magdău Manuela-Cosmina - medic primar, în specialitatea pneumologie ;

Dr. Leșan Andrei - medic primar, în specialitatea pneumologie, reprezentant al Colegiul Medicilor Cluj;

 **SECRETAR:**

Dr.Bâlc-Rusu Gabriela - medic specialist în specialitatea pneumologie ;

**MEMBRU SUPLEANT:**

Dr.Colesnicov Corina-Olga -medic primar în specialitatea pneumologie ;

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic de Pneumoftiziologie ”Leon Daniello”Cluj-Napoca, precum și persoanele nominalizate la art. 1 și art. 2..

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic Pneumoftiziologie ”Leon Daniello” Cluj-Napoca, persoanelor nominalizate la articolele 1 și 2, precum și Prefectului Județului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci